ddrg/super_eurlex huggingface dataset:
ΑΠΟΦΑΣΗ ΤΟΥ ΣΥΜΒΟΥΛΙΟΥ της 20ής Νοεμβρίου 1997 για το διορισμό μέλους της Οικονομικής και Κοινωνικής Επιτροπής (97/792/ΕΚ, Ευρατόμ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 194,

τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 166,

την απόφαση του Συμβουλίου, της 26ης Σεπτεμβρίου 1994, για το διορισμό των μελών της Οικονομικής και Κοινωνικής Επιτροπής για την περίοδο που λήγει στις 20 Σεπτεμβρίου 1998 (1),

Εκτιμώντας ότι, με το θάνατο του κ. Richard Pickering, που γνωστοποιιήθηκε στο Συμβούλιο στις 25 Οκτωβρίου 1996, έχει κενωθεί μία θέση μέλους της Επιτροπής αυτής,

Έχοντας υπόψη τις υποψηφιότητες που υποβλήθηκαν από την κυβέρνηση του Ηνωμένου Βασιλείου,

αφού έλαβε τη γνώμη της Επιτροπής των Ευρωπαϊκών Κοινοτήτων,

ΑΠΟΦΑΣΙΖΕΙ:

Άρθρο μόνο

Η κα Helan McGrath διορίζεται μέλος της Οικονομικής και Κοινωνικής Επιτροπής, σε αντικατάσταση του κ. Richard Pickering και για το υπόλοιπο της θητείας του, δηλαδή έως τις 20 Σεπτεμβρίου 1998.

Βρυξέλλες, 20 Νοεμβρίου 1997.

Για το Συμβούλιο

Ο Πρόεδρος

E. HENNICOT-SCHOEPGES

(1) ΕΕ L 257 της 5. 10. 1994, σ. 20.
ΑΠΟΦΑΣΗ ΤΗΣ ΕΠΙΤΡΟΠΗΣ της 12ης Νοεμβρίου 1997 περί αποδοχής της αίτησης της Ιταλικής Δημοκρατίας σχετικά με την προθεσμία καταβολής της εκ των προτέρων ενίσχυσης στους μεταποιητές βιομηχανικής ντομάτας (Το κείμενο στην ιταλική γλώσσα είναι το μόνο αυθεντικό) (97/795/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 504/97 της Επιτροπής, της 19ης Μαρτίου 1997, περί καθορισμού των λεπτομερειών εφαρμογής του κανονισμού (ΕΚ) αριθ. 2201/96 του Συμβουλίου όσον αφορά το καθεστώς ενίσχυσης της παραγωγής στον τομέα των μεταποιημένων προϊόντων με βάση τα οπωροκηπευτικά (1), όπως τροποποιήθηκε από τον κανονισμό (ΕΚ) αριθ. 1491/97 (2), και ιδίως το άρθρο 13 παράγραφος 2,

Εκτιμώντας:

ότι ο κανονισμός (ΕΚ) αριθ. 504/97 προβλέπει, στο άρθρο 13 παράγραφος 2, ότι η καταβολή από τον αρμόδιο οργανισμό της εκ των προτέρων ενίσχυσης πραγματοποιείται εντός προθεσμίας 30 ημερών από την ημερομηνία κατάθεσης της αίτησης 7 ότι, κατόπιν αιτήσεως ενός κράτους μέλους, η προθεσμία αυτή μπορεί να ορισθεί σε 45 ημέρες, κατόπιν συμφωνίας της Επιτροπής, εάν, για λόγους ελέγχου δεόντως αιτιολογημένους, δεν μπορεί να τηρηθεί 7

ότι, η Ιταλία, με βάση τα διάφορα στοιχεία που ανακοινώθηκαν από την Επιτροπή, ως προς τις ανάγκες ελέγχου στο έδαφός της, ζήτησε να επωφεληθεί από τη διάταξη αυτή κατά τη διάρκεια των περιόδων 1997/98, 1998/99 και 1999/2000 7 ότι μετά, από εξέταση των εν λόγω στοιχείων, φαίνεται αναγκαίο να γίνει αποδεκτή η αίτηση της Ιταλίας 7

ότι πρέπει να προβλεφθεί η δυνατότητα εφαρμογής της παρούσας απόφασης στις περιόδους 1997/98, 1998/99 και 1999/2000 εφόσον παραμείνουν αμετάβλητοι οι όροι σχετικά με τον έλεγχο στην Ιταλία,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

1. Η Ιταλική Δημοκρατία μπορεί να κάνει χρήση της διάταξης που εμφαίνεται στο άρθρο 13 παράγραφος 2 τέταρτο εδάφιο του κανονισμού (ΕΚ) αριθ. 504/97.

2. Η παρούσα έγκριση ισχύει για τις περιόδους 1997/98, 1998/99 και 1999/2000 εφόσον παραμένουν αμετάβλητοι οι όροι σχετικά με τον έλεγχο.

Άρθρο 2

Η παρούσα απόφαση απευθύνεται στην Ιταλική Δημοκρατία.

Βρυξέλλες, 12 Νοεμβρίου 1997.

Για την Επιτροπή

Franz FISCHLER

Μέλος της Επιτροπής

(1) ΕΕ L 78 της 20. 3. 1997, σ. 14.

(2) ΕΕ L 202 της 30. 7. 1997, σ. 27.
ΑΠΟΦΑΣΗ ΤΟΥ ΣΥΜΒΟΥΛΙΟΥ της 27ης Οκτωβρίου 1997 για διορισμό μέλους της Οικονομικής και Κοινωνικής Επιτροπής (97/743/ΕΚ, Ευρατόμ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 194,

τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 166,

την απόφαση 94/660/ΕΚ, Ευρατόμ του Συμβουλίου, της 26ης Σεπτεμβρίου 1994, για το διορισμό των μελών της Οικονομικής και Κοινωνικής Επιτροπής για την περίοδο από 21 Σεπτεμβρίου 1994 έως τις 20 Σεπτεμβρίου 1998 (1),

Εκτιμώντας ότι, με την παραίτηση του κ. Werner Lφw, που γνωστοποιήθηκε στο Συμβούλιο στις 14 Μαΐου 1997, έχει κενωθεί μία θέση μέλους της Επιτροπής αυτής,

Έχοντας υπόψη τις υποψηφιότητες που υποβλήθηκαν από τη γερμανική κυβέρνηση,

Αφού έλαβε τη γνώμη της Επιτροπής των Ευρωπαϊκών Κοινοτήτων,

ΑΠΟΦΑΣΙΖΕΙ:

Άρθρο μόνο

Η κα Renate Hornung-Draus διορίζεται μέλος της Οικονομικής και Κοινωνικής Επιτροπής, σε αντικατάσταση του κ. Werner Lφw και για το υπόλοιπο της θητείας του, δηλαδή έως τις 20 Σεπτεμβρίου 1998.

Λουξεμβούργο, 27 Οκτωβρίου 1997.

Για το Συμβούλιο

Ο Πρόεδρος

R. GOEBBELS

(1) ΕΕ L 257 της 5. 10. 1994, σ. 20.
ΑΠΟΦΑΣΗ ΤΗΣ ΕΠΙΤΡΟΠΗΣ της 25ης Σεπτεμβρίου 1997 σχετικά με το διορισμό νέων μελών και την ανανέωση της θητείας μελών της επιτροπής εμπειρογνωμόνων σε θέματα διαμετακόμισης ηλεκτρικής ενέργειας μέσω των μεγάλων δικτύων, η οποία έχει συσταθεί με την απόφαση 92/167/ΕΟΚ (97/646/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την απόφαση 92/167/ΕΟΚ της Επιτροπής, της 4ης Μαρτίου 1992, περί δημιουργίας επιτροπής εμπειρογνωμόνων όσον αφορά τη διαμετακόμιση ηλεκτρικής ενέργειας μέσω των μεγάλων δικτύων (1), όπως τροποποιήθηκε τελευταία από την απόφαση 97/559/ΕΚ (2), και ιδίως το άρθρο 4 παράγραφος 2,

Εκτιμώντας:

ότι τα περισσότερα μέλη της επιτροπής παραιτήθησαν και η διάρκεια εντολής άλλων μελών έληξε, τίθεται εκ των πραγμάτων θέμα ορισμού νέων μελών αυτής της επιτροπής, ύστερα από γνωμοδότηση των ενδιαφερομένων μερών από τους εκπρόσωπους των δικτύων υψηλής τάσης και του εκπροσώπου της Eurelectric 7

ότι η θητεία των μελών είναι δυνατόν να ανανεωθεί μία φορά,

ΑΠΟΦΑΣΙΖΕΙ:

Άρθρο 1

Διορίζονται ως νέα μέλη της επιτροπής εμπειρογνωμόνων σε θέματα διαμετακόμισης ηλεκτρικής ενέργειας μέσω των μεγάλων δικτύων:

- με την ιδιότητα του εκπροσώπου των δικτύων υψηλής τάσης:

από την Ιρλανδία:

η κα Ann Scully, Commercial Manager, Grid Department ESB, σε αντικατάσταση του κ. MacDyer που παραιτήθηκε

από την Ιταλία:

ο κ. Luigi Vergelli, εμπορικός διευθυντής στο τμήμα μεταφοράς του Enel σε αντικατάσταση του κ. Gatta που παραιτήθηκε

από την Πορτογαλία:

ο κ. Joγo Nascimento Baptista, πρόεδρος του REN (Rede Elιctrica Nacional), σε αντικατάσταση του κ. Moreira που παραιτήθηκε

από την Ελλάδα:

ο κ. Ραφαήλ Μαϊόπουλος, βοηθός γενικού διευθυντή (μεταφορά), ΔΕΗ, σε αντικατάσταση του κ. Παπαστεφάνου που παραιτήθηκε

από τη Φινλανδία:

ο κ. Juha Kekkonen, Vice Executive President Corporate Planning, Business Development, Communication Finnish Power Grid Limited (Fingrid), σε αντικατάσταση του κ. Lindroos που παραιτήθηκε

- με την ιδιότητα του εκπροσώπου της Eurelectric:

ο κ. Allen Lima, διοικητής του REN, μέλλων πρόεδρος της UCPTE, σε αντικατάσταση του κ. Paz-Goday που παραιτήθηκε.

Άρθρο 2

Ανανεώνεται για μια τετραετία η θητεία:

- των ανεξάρτητων εμπειρογνωμόνων κκ. Carter, Declercq και Schmitt,

- των εκπροσώπων των δικτύων υψηλής τάσης κκ.:

Jacob από τη Γαλλία,

Lowen από το Ηνωμένο Βασίλειο,

Maas από τις Κάτω Χώρες,

Novales από την Ισπανία,

Ring-Nielsen από τη Δανία,

Waha από το Βέλγιο.

Άρθρο 3

Η παρούσα απόφαση αρχίζει να ισχύει τη δεύτερη ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.

Βρυξέλλες, 25 Σεπτεμβρίου 1997.

Για την Επιτροπή

Χρήστος ΠΑΠΟΥΤΣΗΣ

Μέλος της Επιτροπής

(1) ΕΕ L 74 της 20. 3. 1992, σ. 43.

(2) ΕΕ L 230 της 21. 8. 1997, σ. 18.
ΑΠΟΦΑΣΗ ΤΗΣ ΕΠΙΤΡΟΠΗΣ της 29ης Ιουλίου 1997 για καθορισμό των υγειονομικών όρων και των κτηνιατρικών πιστοποιητικών που απαιτούνται για την εισαγωγή νωπού κρέατος πουλερικών από το Ισραήλ (Κείμενο που παρουσιάζει ενδιαφέρον για τον ΕΟΧ) (97/593/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 91/494/ΕΟΚ του Συμβουλίου, της 26ης Ιουνίου 1991, σχετικά με τους όρους υγειονομικού ελέγχου που διέπουν τις ενδοκοινοτικές συναλλαγές και τις εισαγωγές νωπών κρεάτων πουλερικών από τρίτες χώρες (1), όπως τροποποιήθηκε τελευταία από την οδηγία 93/121/ΕΚ (2), και ιδίως το άρθρο 10 παράγραφος 1 στοιχείο β) και τα άρθρα 11 και 12,

Εκτιμώντας:

ότι, βάσει της απόφασης 94/85/ΕΚ της Επιτροπής (3), όπως τροποποιήθηκε τελευταία από την απόφαση 96/2/ΕΚ (4), θεσπίζεται κατάλογος τρίτων χωρών στον οποίο περιλαμβάνεται το Ισραήλ, από τις οποίες επιτρέπεται η εισαγωγή νωπού κρέατος πουλερικών 7

ότι το Ισραήλ δεν είναι πλέον απαλλαγμένο από την ψευδοπανώλη των πτηνών 7 ότι, ωστόσο, το Ισραήλ εφαρμόζει μέτρα κατά της ψευδοπανώλης των πτηνών τα οποία είναι τουλάχιστον ισοδύναμα με εκείνα που αναφέρονται στην οδηγία 92/66/ΕΟΚ του Συμβουλίου (5), όπως τροποποιήθηκε από την πράξη προσχώρησης της Αυστρίας, της Σουηδίας και της Φινλανδίας 7

ότι πρέπει, στη βάση αυτή να επιτραπούν οι εισαγωγές νωπών κρεάτων πουλερικών από το Ισραήλ 7 ότι πρέπει, άρα, να θεσπιστούν οι υγειονομικοί όροι και κτηνιατρικά πιστοποιητικά 7

ότι πρέπει να περιοριστεί το πεδίο εφαρμογής της παρούσας απόφασης στα είδη των πουλερικών που καλύπτονται από την οδηγία 71/118/ΕΟΚ του Συμβουλίου (6), όπως τροποποιήθηκε από την οδηγία 96/23/ΕΚ (7), και εάν είναι αναγκαίο να θεσπιστούν οι υγειονομικοί όροι και τα κτηνιατρικά πιστοποιητικά για τα άλλα είδη πουλερικών σε μια ξεχωριστή απόφαση 7

ότι η παρούσα απόφαση εφαρμόζεται με την επιφύλαξη των μέτρων που ελήφθησαν για το κρέας πουλερικών που εισάγεται για άλλους σκοπούς, εκτός από την ανθρώπινη κατανάλωση 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Τα κράτη μέλη επιτρέπουν την εισαγωγή νωπού κρέατος πουλερικών από το Ισραήλ, εφόσον πληρούνται οι προϋποθέσεις του υγειονομικού πιστοποιητικού που παρατίθεται στο παράρτημα και εφόσον το κρέας συνοδεύεται από ένα τέτοιο πιστοποιητικό δεόντως συμπληρωμένο και υπογεγραμμένο.

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 29 Ιουλίου 1997.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 268 της 24. 9. 1991, σ. 35.

(2) ΕΕ αριθ. L 340 της 31. 12. 1993, σ. 39.

(3) ΕΕ αριθ. L 44 της 17. 2. 1994, σ. 31.

(4) ΕΕ αριθ. L 1 της 3. 1. 1996, σ. 6.

(5) ΕΕ αριθ. L 260 της 5. 9. 1992, σ. 1.

(6) ΕΕ αριθ. L 55 της 8. 3. 1971, σ. 23.

(7) ΕΕ αριθ. L 125 της 23. 5. 1996, σ. 10.

ΠΑΡΑΡΤΗΜΑ

>ΑΡΧΗ ΓΡΑΦΗΚΟΥ>

>ΤΕΛΟΣ ΓΡΑΦΗΚΟΥ>
ΑΠΟΦΑΣΗ ΤΗΣ ΕΠΙΤΡΟΠΗΣ της 22ας Ιουλίου 1997 σχετικά με την τροποποίηση για δεύτερη φορά της απόφασης 94/957/ΕΚ για τον καθορισμό των μεταβατικών μέτρων που πρέπει να εφαρμόζονται από τη Φινλανδία σε θέματα κτηνιατρικών ελέγχων για τα ζώντα ζώα προέλευσης τρίτων χωρών που εισάγονται στην Φινλανδία (Κείμενο που παρουσιάζει ενδιαφέρον για τον ΕΟΧ) (97/570/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 91/496/ΕΟΚ του Συμβουλίου, της 15ης Ιουλίου 1991, για τον καθορισμό των βασικών αρχών σχετικά με την οργάνωση των κτηνιατρικών ελέγχων των ζώων προελεύσεως τρίτων χωρών που εισάγονται στην Κοινότητα και περί τροποποιήσεως των οδηγιών 89/662/ΕΟΚ, 90/425/ΕΟΚ και 90/675/ΕΟΚ (1), όπως τροποποιήθηκε τελευταία από την οδηγία 96/43/ΕΚ (2), και ιδίως το άρθρο 17α,

Εκτιμώντας:

ότι η απόφαση 94/957/ΕΚ της Επιτροπής, της 28ης Δεκεμβρίου 1994, για τον καθορισμό των μεταβατικών μέτρων που πρέπει να εφαρμόζονται από τη Φινλανδία σε θέματα κτηνιατρικών ελέγχων για τα ζώντα ζώα προέλευσης τρίτων χωρών που εισάγονται στην Φινλανδία (3), όπως τροποποιήθηκε από την απόφαση 95/82/ΕΚ (4) διευκρινίζει στο παράρτημα τα συνοριακά σημεία διέλευσης και τα αντίστοιχα σημεία ελέγχου για τα σχετικά ζώντα ζώα 7 ότι οι εν λόγω διατάξεις εφαρμόζονται έως τις 31 Δεκεμβρίου 1997 7

ότι οι φινλανδικές αρχές προβλέπουν τη μεταφορά του σημείου διέλευσης Nuijamaa και του αντίστοιχου σημείου ελέγχου που βρίσκονται στα σύνορα με τη Ρωσία, στον οριστικό τόπο εγκατάστασής του στην Vaalimaa 7

ότι, μετά από αίτηση των φινλανδικών αρχών και με την επιφύλαξη των αποφάσεων που θα ληφθούν μεταγενέστερα στο πλαίσιο της έγκρισης των συνοριακών σταθμών ελέγχου στη Φινλανδία, πρέπει να τροποποιηθεί το παράρτημα της αρχικής απόφασης ώστε να παραμείνουν προσωρινά από τον Ιούλιο 1997, τα σημεία διέλευσης Vaalimaa, Ελσίνκι και Ivalo για την εισαγωγή των ζώντων ζώων 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το παράρτημα της απόφασης 94/957/ΕΚ αντικαθίσταται από το παράρτημα της παρούσας απόφασης.

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 22 Ιουλίου 1997.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 268 της 24. 9. 1991, σ. 56.

(2) ΕΕ αριθ. L 162 της 1. 7. 1996, σ. 1.

(3) ΕΕ αριθ. L 371 της 31. 12. 1994, σ. 19.

(4) ΕΕ αριθ. L 66 της 24. 3. 1995, σ. 26.

ΠΑΡΑΡΤΗΜΑ

>ΘΕΣΗ ΠΗΝΑΚΑ>
ΑΠΟΦΑΣΗ ΤΗΣ ΕΠΙΤΡΟΠΗΣ της 25ης Ιουλίου 1997 για τροποποίηση της απόφασης 97/368/ΕΚ για ορισμένα προστατευτικά μέτρα σε σχέση με ορισμένα αλιευτικά προϊόντα καταγωγής Κίνας (Κείμενο που παρουσιάζει ενδιαφέρον για τον ΕΟΧ) (97/587/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 90/675/ΕΟΚ του Συμβουλίου, της 10ης Δεκεμβρίου 1990, για τον καθορισμό των βασικών αρχών σχετικά με την οργάνωση των κτηνιατρικών ελέγχων των προϊόντων προελεύσεως τρίτων χωρών που εισάγονται στην Κοινότητα (1), όπως τροποποιήθηκε τελευταία από την οδηγία 96/43/ΕΚ (2), και ιδίως το άρθρο 19,

Εκτιμώντας:

ότι η Επιτροπή, μετά την έκδοση της απόφασης 97/368/ΕΚ (3), θέσπισε μέτρα προκειμένου να διασφαλισθεί ότι τα αλιευτικά προϊόντα από την Κίνα τα οποία ενδεχομένως παρουσιάζουν κίνδυνο για την ανθρώπινη υγεία δεν εισέρχονται στην Κοινότητα 7

ότι τα εν λόγω μέτρα περιλαμβάνουν διάταξη σύμφωνα με την οποία οι κατεψυγμένες γαρίδες και τα κεφαλόποδα από την Κίνα που αποστέλλονται για εισαγωγή στην Κοινότητα πρέπει να υποβάλλονται συστηματικώς σε μικροβιολογική εξέταση 7

ότι η δοκιμασία αυτή θα πρέπει να έχει ως σκοπό, ιδίως, την ανίχνευση της παρουσίας salmonellae και Vibrio cholerae και parahaemolyticus 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η απόφαση 97/368/ΕΚ τροποποιείται ως εξής:

1. Το άρθρο 3 αντικαθίσταται από το ακόλουθο κείμενο:

«Άρθρο 3

Τα κράτη μέλη υποβάλλουν, με τη χρήση κατάλληλων προγραμμάτων δειγματοληψίας και μεθόδων ανίχνευσης, κάθε αποστολή κατεψυγμένων ή μαγειρευμένων κατεψυγμένων οστρακοειδών και κεφαλοπόδων καταγωγής Κίνας σε μικροβιολογική δοκιμασία, προκειμένου να διαπιστωθεί ότι τα σχετικά προϊόντα δεν παρουσιάζουν κίνδυνο για την ανθρώπινη υγεία. Η δοκιμασία αυτή πρέπει να διενεργείται κυρίως με σκοπό την ανίχνευση της παρουσίας salmonellae και Vibrio cholerae και parahaemolyticus.»

2. Το άρθρο 4 αντικαθίσταται από το ακόλουθο κείμενο:

«Άρθρο 4

Τα κράτη μέλη δεν επιτρέπουν την εισαγωγή στο έδαφός τους ή την αποστολή σε άλλο κράτος μέλος των προϊόντων που αναφέρονται στο άρθρο 3, εκτός εάν τα αποτελέσματα των ελέγχων είναι ευνοϊκά.»

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 25 Ιουλίου 1997.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 373 της 31. 12. 1990, σ. 1.

(2) ΕΕ αριθ. L 162 της 1. 7. 1996, σ. 1.

(3) ΕΕ αριθ. L 156 της 13. 6. 1997, σ. 57.
ΑΠΟΦΑΣΗ ΤΟΥ ΣΥΜΒΟΥΛΙΟΥ της 21ης Μαΐου 1997 για τη σύναψη συμφωνίας μεταξύ της Ευρωπαϊκής Κοινότητας και των Ηνωμένων Πολιτειών της Αμερικής για τελωνειακή συνεργασία και αμοιβαία συνδρομή σε τελωνειακά ζητήματα (97/541/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 113 σε συνδυασμό με το άρθρο 228 παράγραφος 2 πρώτη φράση,

την πρόταση της Επιτροπής,

Εκτιμώντας:

ότι, στις 5 Απριλίου 1993, το Συμβούλιο εξουσιοδότησε την Επιτροπή να διαπραγματευθεί εξ ονόματος της Κοινότητας συμφωνίες τελωνειακής συνεργασίας με ορισμένους από τους κύριους εμπορικούς εταίρους της Κοινότητας 7

ότι είναι σκόπιμο να εγκριθεί η συμφωνία μεταξύ της Ευρωπαϊκής Κοινότητας και των Ηνωμένων Πολιτειών της Αμερικής για τελωνειακή συνεργασία και αμοιβαία συνδρομή σε τελωνειακά ζητήματα,

ΑΠΟΦΑΣΙΖΕΙ:

Άρθρο 1

Η συμφωνία μεταξύ της Ευρωπαϊκής Κοινότητας και των Ηνωμένων Πολιτειών της Αμερικής για τελωνειακή συνεργασία και αμοιβαία συνδρομή σε τελωνειακά ζητήματα εγκρίνεται εξ ονόματος της Ευρωπαϊκής Κοινότητας.

Το κείμενο της συμφωνίας επισυνάπτεται στην παρούσα απόφαση.

Άρθρο 2

Η Επιτροπή, επικουρούμενη από εκπροσώπους των κρατών μελών, θα εκπροσωπήσει την Κοινότητα στο πλαίσιο της μεικτής επιτροπής τελωνειακής συνεργασίας που συνεστήθη με το άρθρο 22 της συμφωνίας.

Άρθρο 3

Ο Πρόεδρος του Συμβουλίου εξουσιοδοτείται να ορίσει τα πρόσωπα που είναι αρμόδια να υπογράψουν τη συμφωνία εξ ονόματος της Κοινότητας.

Άρθρο 4

Ο Πρόεδρος του Συμβουλίου προβαίνει εξ ονόματος της Κοινότητας στη γνωστοποίηση που προβλέπεται στο άρθρο 23 της συμφωνίας.

Άρθρο 5

Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων.

Βρυξέλλες, 21 Μαΐου 1997.

Για το Συμβούλιο

Ο Πρόεδρος

M. PATIJN
ΑΠΟΦΑΣΗ ΤΟΥ ΣΥΜΒΟΥΛΙΟΥ της 27ης Ιουνίου 1997 για το διορισμό μέλους της Οικονομικής και Κοινωνικής Επιτροπής (97/415/ΕΚ, Ευρατόμ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 194,

τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 166,

την απόφαση 94/660/ΕΚ, Ευρατόμ του Συμβουλίου, της 26ης Σεπτεμβρίου 1994, για το διορισμό μελών της Οικονομικής και Κοινωνικής Επιτροπής για την περίοδο από 21 Σεπτεμβρίου 1994 έως 20 Σεπτεμβρίου 1998 (1),

Εκτιμώντας ότι, με το θάνατο του κ. Alphonse Bernard, που γνωστοποιήθηκε στο Συμβούλιο στις 28 Μαρτίου 1996, έχει κενωθεί μία θέση μέλους της Επιτροπής αυτής,

Έχοντας υπόψη τις υποψηφιότητες που υποβλήθηκαν από τη γαλλική κυβέρνηση στις 14 Μαρτίου 1997,

Αφού έλαβε τη γνώμη της Επιτροπής των Ευρωπαϊκών Κοινοτήτων,

ΑΠΟΦΑΣΙΖΕΙ:

Άρθρο μόνο

Ο κ. Jean-Claude Quentin διορίζεται μέλος της Οικονομικής και Κοινωνικής Επιτροπής, σε αντικατάσταση του κ. Alphonse Bernard και για το υπόλοιπο της θητείας του, δηλαδή έως τις 20 Σεπτεμβρίου 1998.

Λουξεμβούργο, 27 Ιουνίου 1997.

Για το Συμβούλιο

Ο Πρόεδρος

A. JORRITSMA-LEBBINK

(1) ΕΕ αριθ. L 257 της 5. 10. 1994, σ. 20.
ΑΠΟΦΑΣΗ αριθ. 1047/97/ΕΚ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ της 29ης Μαΐου 1997 για την τροποποίηση της απόφασης αριθ. 1254/96/ΕΚ για καθορισμό συνόλου προσανατολισμών σχετικά με τα διευρωπαϊκά δίκτυα στον τομέα της ενέργειας

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας και ιδίως το άρθρο 129Δ πρώτη παράγραφος,

την πρόταση της Επιτροπής (1),

τη γνώμη της Οικονομικής και Κοινωνικής Επιτροπής (2),

τη γνώμη της Επιτροπής των Περιφερειών (3),

Αποφασίζοντας με τη διαδικασία του άρθρου 189Β της συνθήκης (4),

Εκτιμώντας ότι ο κατάλογος σχεδίων κοινού ενδιαφέροντος πρέπει να ενημερώνεται κατά περιόδους, ανάλογα με το ρυθμό ανάπτυξης των συνδεδεμένων ενεργειακών δικτύων εντός και εκτός της Ευρωπαϊκής Κοινότητας, λαμβάνοντας υπόψη τη διαδικασία διεύρυνσης και, γενικότερα τη σύσφιξη των σχέσεων με τις τρίτες χώρες στον τομέα της ενέργειας,

ΕΞΕΔΩΣΑΝ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Τα έργα που παρατίθενται στο παράρτημα της παρούσας απόφασης προστίθενται στον ενδεικτικό κατάλογο σχεδίων κοινού ενδιαφέροντος, ο οποίος περιέχεται στο παράρτημα της απόφασης αριθ. 1254/96/ΕΚ του Ευρωπαϊκού Κοινοβουλίου και του Συμβουλίου, της 5ης Ιουνίου 1996, για καθορισμό συνόλου προσανατολισμών σχετικά με τα διευρωπαϊκά δίκτυα στον τομέα της ενέργειας (5).

Άρθρο 2

Η παρούσα απόφαση αρχίζει να ισχύει την τρίτη ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.

Άρθρο 3

Η παρούσα απόφαση απευθύνεται στα κράτη μέλη.

Βρυξέλλες, 29 Μαΐου 1997.

Για το Ευρωπαϊκό Κοινοβούλιο

Ο Πρόεδρος

J.M. GIL-ROBLES

Για το Συμβούλιο

Ο Πρόεδρος

A. JORRITSMA LEBBINK

(1) ΕΕ αριθ. C 298 της 9. 10. 1996, σ. 10.

(2) ΕΕ αριθ. C 30 της 30. 1. 1997, σ. 114.

(3) ΕΕ αριθ. C 116 της 14. 4. 1997, σ. 96.

(4) Γνώμη του Ευρωπαϊκού Κοινοβουλίου της 12ης Νοεμβρίου 1996 (ΕΕ αριθ. C 362 της 2. 12. 1996, σ. 29), κοινή θέση του Συμβουλίου (ΕΚ) αριθ. 13/97 της 27. 1. 1997 (ΕΕ αριθ. C 111 της 9. 4. 1997, σ. 84) και απόφαση του Ευρωπαϊκού Κοινοβουλίου της 12. 3. 1997 (ΕΕ αριθ. C 115 της 14. 4. 1997). Απόφαση του Συμβουλίου, της 17ης Απριλίου 1997.

(5) ΕΕ αριθ. L 161 της 29. 6. 1996, σ. 147.

ΠΑΡΑΡΤΗΜΑ

ΔΙΕΥΡΩΠΑΪΚΑ ΔΙΚΤΥΑ ΕΝΕΡΓΕΙΑΣ

>ΘΕΣΗ ΠΗΝΑΚΑ>
ΑΠΟΦΑΣΗ ΤΟΥ ΣΥΜΒΟΥΛΙΟΥ της 27ης Ιανουαρίου 1997 για τη σύναψη, εξ ονόματος της Ευρωπαϊκής Κοινότητας, ανταλλαγής επιστολών η οποία καταγράφει τη διευθέτηση επί των αρχών της διεθνούς συνεργασίας για τις δραστηριότητες έρευνας και ανάπτυξης στον τομέα των «ευφυών συστημάτων βιομηχανικής παραγωγής», μεταξύ της Ευρωπαϊκής Κοινότητας και των Ηνωμένων Πολιτειών της Αμερικής, της Ιαπωνίας, της Αυστραλίας του Καναδά και των χωρών της ΕΖΕΣ Νορβηγίας και Ελβετίας (97/378/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 130 Μ, σε συνδυασμό με το άρθρο 228 παράγραφος 2 πρώτη πρόταση, και το άρθρο 228 παράγραφος 3 πρώτο εδάφιο,

την πρόταση της Επιτροπής,

τη γνώμη του Ευρωπαϊκού Κοινοβουλίου (1),

Εκτιμώντας:

ότι η διεθνής συνεργασία στον τομέα των ευφυών συστημάτων βιομηχανικής παραγωγής θα ενισχύσει τις επιστημονικές και τεχνολογικές βάσεις της Κοινότητας στη βιομηχανία και θα συμβάλει στην ανταγωνιστικότητα της κοινοτικής βιομηχανίας 7

ότι μια μελέτη σκοπιμότητας διετούς διάρκειας για τη διεθνή συνεργασία στον τομέα των ευφυών συστημάτων βιομηχανικής παραγωγής απέδειξε ότι η συνεργασία αυτή έχει προστιθέμενη αξία 7

ότι το Συμβούλιο εξουσιοδότησε την Επιτροπή να διαπραγματευτεί διευθέτηση με τις Ηνωμένες Πολιτείες της Αμερικής, την Ιαπωνία την Αυστραλία, τον Καναδά και τις χώρες της ΕΖΕΣ, Νορβηγία και Ελβετία 7

ότι επιτεύχθηκε διευθέτηση υπό μορφήν ανταλλαγής επιστολών με τις τρίτες χώρες,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Εγκρίνεται η ανταλλαγή επιστολών η οποία καταγράφει τη διευθέτηση επί των αρχών της διεθνούς συνεργασίας για δραστηριότητες έρευνας και ανάπτυξης στον τομέα των ευφυών συστημάτων βιομηχανικής παραγωγής, μεταξύ της Ευρωπαϊκής Κοινότητας και των Ηνωμένων Πολιτειών της Αμερικής, της Ιαπωνίας, της Αυστραλίας, του Καναδά και των χωρών της ΕΖΕΣ Νορβηγίας και Ελβετίας.

Το κείμενο της ανταλλαγής επιστολών επισυνάπτεται στην παρούσα απόφαση.

Άρθρο 2

Ο Πρόεδρος του Συμβουλίου εξουσιοδοτείται να ορίσει το πρόσωπο που είναι αρμόδιο να υπογράψει την αναφερόμενη στο άρθρο 1 ανταλλαγή επιστολών, δεσμεύοντας την Κοινότητα.

Βρυξέλλες, 27 Ιανουαρίου 1997.

Για το Συμβούλιο

Ο Πρόεδρος

G. ZALM

(1) ΕΕ αριθ. C 20 της 20. 1. 1997, σ. 371.